12. Det kommunale tilsyn på handicap- og psykiatriområdet efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Serviceloven § 151
SAGENS INDHOLD
Byrådet præsenteres i denne sag for de tilsyn, som konsulenter fra Handicap- og Psykiatrirådgivningen har 
ført med Naturværket og Aktivitetscenter Elbæktoften (Elbæktoften) i Voksenhandicap i september 2021. 
Byrådet skal tage stilling til de indsatser, der foreslås iværksat som opfølgning på tilsynene. Sagen har 
været i høring hos Handicaprådet forud for den politiske behandling. 
Tilsynet omfatter gennemgang af dokumentation, observationer samt dialog med borgere, ledelse og 
personale med udgangspunkt i:

Dagsaktiviteter og beskæftigelse

Selvstændighed og relationer

Målgruppe, metoder og resultater

Organisation og ledelse

Økonomi

Fysiske rammer.
Konklusionerne fra tilsynene er positive. Begge steder vurderer tilsynet, at tilbuddene lever op til gældende 
lovgivning. Tilsynet vurderer desuden, at medarbejderne på begge tilbud har de rette kompetencer i forhold 
til de opgaver, som de skal løse.
Tilsynet anbefaler, at tilsynsrapporter for både Naturværket og Elbæktoften bliver tilgængelige på 
Tilbudsportalen. Desuden anbefaler tilsynet, at Naturværket tilføjer autisme som en del af målgruppen på 
Tilbudsportalen. 
Tilbudsportalen formidler oplysninger om tilbud til børn og voksne med funktionsnedsættelse eller sociale 
problemer. Det er et værktøj til landets sagsbehandlere, der gør det nemt at finde relevante tilbud, der retter 
sig direkte mod den enkelte borgers specifikke problemstilling.
De tiltag som de to tilbud har iværksat efter tilsynet fremgår af bilaget ”Opfølgning på tilsynsbesøg ved det 
kommunale tilsyn 2021”.
VURDERING
Social og Sundhed vurderer på baggrund af tilsynene, at Naturværket og Elbæktoften er veldrevne og 
velfungerende tilbud. 
I forhold til tilsynets anbefaling til Naturværket og Elbæktoften om opdatering af oplysninger på 
Tilbudsportalen, er opdateringerne gennemført.
Sagsnr. EMN-2020-31262
DokID: 2505778
Sagsbehandler caol
Byråd
21-12-2021 19:00
Tilsynsrapporterne og notatet ”Opfølgning på tilsynsbesøg ved det kommunale tilsyn” har været i høring 
hos Handicaprådet i perioden 9. til 23. november 2021. Handicaprådets høringssvar af 12. november 2021 
er vedlagt som bilag.
Handicaprådet finder det positivt, at Elbæktoften og Naturværket overordnet vurderes til at være 
velfungerende aktivitetstilbud.
Tilsynet med Naturværket
Handicaprådet fremhæver, at der i tilsynsrapporten for Naturværket står beskrevet, at der ikke er fastlagt 
en belægningsprocent, og udleder deraf, at personalenormeringen i perioder kan være utilstrækkelig alt 
efter, hvilke borgere, der er indskrevet i tilbuddet.
Naturværket er et takstfinansieret tilbud. Det betyder, at tilbuddets økonomi følger borgernes støttebehov. 
Hermed tilpasses normeringen løbende til de borgere, der er der. Social og Sundhed vurderer derfor ikke, 
at personalenormeringen er udfordret. 
Der er aktuelt en analyse i gang vedrørende hele aktivitetsområdet i Handicap og Psykiatri. Analysens 
formål er bl.a. at undersøge, om medarbejderressourcerne er optimale ved at afdække om borgernes 
fremmøde er i overensstemmelse med personaledækningen.
Tilsynet med Elbæktoften
Handicaprådet påpeger, at der i lighed med sidste års tilsyn er gjort opmærksom på, at toiletforholdene på 
Elbæktoften er udfordrede. Handicaprådet opfordrer derfor til, at der tages initiativ til at planlægge udvidelse 
af toiletfaciliteterne og ombygning af lokalerne i forhold til de forventede behov. 
Social og Sundhed vurderer overordnet set, at de fysiske rammer på Elbæktoften imødekommer borgernes 
behov. Social og Sundhed anerkender, at der løbende er behov for at planlægge anvendelsen af særligt 
det største toilet, men vurderer samtidig, at toiletforholdene både er moderne og egnede til borgergruppen. 
I forhold til sidste års tilsyn har behovene ikke ændret sig, hvorfor udvidelse og ombygning af toiletfaciliteter 
ikke vil være aktuelt på nuværende tidspunkt. Social og Sundhed er løbende opmærksom på tilpasning af 
lokaleindretning og toiletforhold, så det imødekommer den enkelte borgers behov.
ØKONOMI
Der er ingen økonomiske konsekvenser.
INDDRAGELSE
Tilsynsrapporterne samt notatet ”Opfølgning på tilsynsbesøg ved det kommunale tilsyn 2021” har været i 
høring hos Handicaprådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporterne fra det kommunale tilsyn for Naturværket og Aktivitetscenter Elbæktoften tages 
til efterretning.
2.
At indsatserne i notatet ”Opfølgning på tilsynsbesøg ved det kommunale tilsyn 2021” godkendes.
BESLUTNING
Social- og Sundhedsudvalget, 7. december 2021:
Fraværende: Ingen.
Indstilles godkendt.
Økonomiudvalget, 14. december 2021:
Fraværende: Ziggy Danielsen.
Indstilles godkendt.
Byrådet, 21. december 2021:
Fraværende: Ingen
Godkendt. 
Bilag
1.
Tilsynsrapport Naturværket 2021 (2507827)
2.
Tilsynsrapport Elbæktoften 2021 (2507826)
3.
Opfølgning på tilsynsbesøg ved det kommunale tilsyn 2021 (2506752)
4.
Høringssvar af 12. november 2021 (2527998)
